***Gressklippermannen*** (originaltittel: *The Lawnmower Man*) er en amerikansk science fiction-grøsser fra 1992 med Jeff Fahey og Pierce Brosnan i hovedrollene. Regi og manus er ved Brett Leonard. Filmen er løst basert på Stephen Kings novelle, *The Lawnmower Man*, fra 1975. Filmen avviker forholdsvis mye fra novellen, og Stephen King gikk til søksmål mot produsentene for å hindre at hans navn ble assosiert med filmen.

*Gressklippermannen* fikk blandet mottakelse av kritikerne og ble en moderat publikumssuksess. I 1996 kom en mindre vellykkede oppfølger kalt *Lawnmower Man 2: Beyond Cyberspace*.

Handling
--------

Dr. Lawrence Angelo (Pierce Brosnan) forsker på hvordan virtual reality gjør dyr og mennesker mer intelligente. Problemet er at krefter i firmaet ønsker å bruke forskningen til krigføring og tukler med eksperimentene hans. Dette fører til at et av dyreforsøkene slår feil, og han mister jobben. Men han fortsetter for seg selv og trenger et nytt forsøkobjekt. Etterhvert får han den mentalt tilbakestående gartnerassistent Jobe Smith (Jeff Fahey) til å delta i forsøket. Eksperimentet involverer en datasimulator som kan etterligne alle menneskelige sanser. Forsøket er tilsynelatende harmløst og bidrar i første omgang til å øke intelligensen hos Jobe. Men etterhvert endres også hans personlighet og han starter et brutalt opprør mot alle som tidligere har utnyttet og latterliggjort ham. Til slutt blir han overmenneskelig og vender seg også mot den vennligsinnede forskeren som leder eksperimentet.

Om filmen
---------

Anmelderne
Filmen fikk blandet mottakelse av kritikerne, noe som gjenspeiles av at den har fått 38 % på Rotten Tomatoes.

*Aftenposten* og *Dagbladet* gav den terningkast fire, mens *VG* gav den én. Anmelderen på det norske nettstedet CINERAMA gav den terningkast tre og skrev blant annet at: «Selv om alt ikke virker helt 100% gjør Pierce Brosnan en ganske god forestilling til tross for at han ikke helt klarer å overbevise som den forskeren han skal være».

Publikum
Filmen innbrakte 150 millioner dollar på verdensbasis, hvorav 32 millioner i USA. Produksjonskostnadene var på ca 10 millioner dollar.

**Lengde**

Den originale versjonen varer i 1 time og 48 minutter, men det er også blitt lansert en lengre versjon (director's cut) på 2 timer og 20 minutter.

Rollebesetning
--------------

* Jeff Fahey : Jobe Smith
* Pierce Brosnan : Dr. Lawrence Angelo
* Jenny Wright : Marnie Burke
* Mark Bringleson : Sebastian Timms
* Geoffrey Lewis : Terry McKeen
* Jeremy Slate : Father Francis McKeen
* Dean Norris : Direktøren
* Colleen Coffey : Caroline Angelo
* Jim Landis : Ed Walts
* Troy Evans : Lieutenant Goodwin
* Rosalee Mayeux : Carla Parkette
* Austin O'Brien : Peter Parkette
* John Laughlin : Jake Simpson

Referanser
----------

1. ↑  "Stephen King suing producers", *The Prescott Courier*, 29 May 1992. retrieved on April 18, 2010
2. ↑  «Lawnmower Man 2 - Jobe's War (Lawnmower Man 2: Beyond Cyberspace)». *Rotten Tomatoes* **(engelsk)**. Besøkt 12. april 2017.
3. ↑  «The Lawnmower Man». *Rotten Tomatoes* **(engelsk)**. Besøkt 12. april 2017.
4. ↑  «Anmeldelse av Gressklippermannen». *www.filmfront.no*. Besøkt 12. april 2017.
5. ↑  «CINERAMA (5.2.2001)». Arkivert fra originalen 16. november 2012. Besøkt 13. juli 2011.
6. ↑
7. ↑  «The Lawnmower Man (1992) - Box Office Mojo». *www.boxofficemojo.com* **(engelsk)**. Besøkt 12. april 2017.

Eksterne lenker
---------------

* (en) *Gressklippermannen* på Internet Movie Database Rediger på Wikidata

* (no) *Gressklippermannen* hos Filmfront Rediger på Wikidata

* (sv) *Gressklippermannen* i Svensk Filmdatabas Rediger på Wikidata

* (da) *Gressklippermannen* i Danmark Nationale Filminstitut Rediger på Wikidata

* (en) *Gressklippermannen* på AllMovie Rediger på Wikidata

* (fr) *Gressklippermannen* på Allociné Rediger på Wikidata

* (nl) *Gressklippermannen* på MovieMeter Rediger på Wikidata

* (en) *Gressklippermannen* på Turner Classic Movies Rediger på Wikidata

* (en) *Gressklippermannen* på American Film Institute Rediger på Wikidata

* (en) *Gressklippermannen* på Rotten Tomatoes Rediger på Wikidata

Portal: Film